'सिनेमा ने मुझे और मैने सिनेमा को चुना है। यह कहना है भारतीय सिनेमा के बहुमुखी प्रतिभा के धनी युवा लेखक-निर्देशक रवि भूषण कुमार का। जिनकी लिखी बंग्ला फिल्म 'ऑस्कर' आगामी 27 जुलाई को रिलीज हो रही है। बिहार के मोतिहारी जिले के आदापुर-बेलदरवा गॉंव के निवासी श्री सूर्य महतो और विद्यालक्ष्मी देवी के सुपुत्र रवि भूषण कुमार इस बंग्ला फिल्म 'ऑस्कर'' के तीन पटकथा लेखकों में से एक हैं। पिछले साल इनकी लिखी एक हिन्दी सिनेमा रिलीज हुई थी 'द ड्रीम जॉब'। सिनेमा लेखक के तौर पर 'ऑस्कर' इनकी दूसरी फिल्म है। लेकिन भाषा के आधार पर देखें तो बंग्ला भाषा में रवि की यह पहली फिल्म है।